Avertismentul lui Fauci: "Covid-19 nu și-a atins încă potențialul maxim. Urmează ce-i mai rău".
Anthony Fauci a declarat într-un interviu cu CNN că "urmează ce-i mai rău privind criza sanitară". Anthony Fauci îi avertizează pe americani de creșterea cazurilor după perioada sărbătorilor. Doctorul a vorbit și despre programul de vaccinare.
Într-un interviu acordat pentru CNN, doctorul Anthony Fauci a vorbit despre criza sanitară, despre programul de vaccinare, avertizându-i pe americani de creșterea cazurilor de Covid după sărbători, relatează New York Post.Întrebat de jurnalista Dana Bash de la CNN "dacă urmează ce-i mai rău", Anthony Fauci a răspuns simplu "da", argumentând că "evoluția cazurilor a fost îngrijorătoare în lunile de toamnă și se menține și în cele de iarnă".Deși planul inițial viza 20 de milioane de doze pentru luna decembrie, Fauci a spus că SUA va "recupera" în următoarele luni, chiar dacă până acum au fost administrate doar aproximativ 1,9 milioane de doze, adăugând că "desigur, când compari 2 milioane cu 20 de milioane, este o mare diferență" și totodată menționând că "orice program de vaccinare, mai ales unul cuprinzător cu un vaccin nou, precum este acesta, începe întotdeauna lent și apoi începe să ia amploare".